ราคาทองคำในประเทศปรับลง50บาท
ราคาทองคำในประเทศเปิดตลาดปรับลดลง 50 บาท ทองแท่งขาย 27,750 บาท รูปพรรณ 28,250 บาท ขณะที่ค่าเงินบาทเปิดตลาดที่ 32.76 อ่อนค่ารับดอลลาร์แข็งค่าขึ้น
13 ก.ย. 2564

เมื่อวันที่ 13ก.ย.64 สมาคมค้าทองคำรายงานราคาทองคำประจำวันเปิดตลาดปรับลง 50 บาท ทองแท่งรับซื้อ 27,650 บาท ขายออก 27,750 บาท ทองรูปพรรณ รับซื้อ 27,151.56 บาท ขายออก 28,250 บาทขณะที่ภาวะตลาดเงินบาทวันนี้ นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 32.76 บาท/ดอลลาร์ อ่อนค่าจากปิด ตลาดช่วงเย็นวันศุกรอยู่ที่ระดับ 32.64 บาท/ดอลลาร์ หลังดอลลาร์แข็งค่าเนื่องจากตัวเลขดัชนีราคาผู้ผลิต (PPI) ของสหรัฐในเดือน ส.ค.สูงเกินกว่าที่ตลาดคาดการณ์ไว้ ทำให้บอนด์ยิลด์ของสหรัฐปรับตัวสูงขึ้น เกิดความกังวลเรื่องเงินเฟ้อ และธนาคารกลางสหรัฐ (เฟด)จะปรับนโยบายการเงินเร็วขึ้น"บาทอ่อนค่าจากเย็นวันศุกร์ หลังดอลลาร์แข็งค่าเนื่องจากมีปัจจัยหนุนจากตัวเลขดัชนีราคาผู้ผลิตสูงเกินคาด บอนด์ยิลด์ปรับตัวสูงขึ้นจากังวลกันว่าเฟดจะปรับนโยบายการเงินเร็วขึ้น" นักบริหารเงิน กล่าวนักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 32.65 - 32.85 บาท/ดอลลาร์